stanford-oval/wikipedia huggingface dataset:
Chaya Czernowin

Chaya Czernowin
Chaya Czernowin (s. 7. joulukuuta 1957 Haifa, Israel) on israelilainen säveltäjä. Chaya Czernowin on opiskellut sävellystä Tel Avivin Rubin Academy of Music -akatemiassa Abel Ehrlichin ja Izhak Sadain johdolla, Berliinissä Dieter Schnebelin johdolla sekä Yhdysvalloissa Bard Collegessa Eli Yardenin ja Joan Towerin johdolla. Hän työskentelee professorina Harvardin yliopistossa.
Chaya Czernowinin tuotantoon kuuluu kamarimusiikkia, orkesterimusiikkia ja kaksi oopperaa. Toisinaan hän hyödyntää teoksissaan elektroniikkaa.
Chaya Czernowin on voittanut teoksillaan lukuisia musiikkialan palkintoja.
Aiheesta muualla

http://chayaczernowin.com (Chaya Czernowinin viralliset verkkosivut, englanti.)
Break the Ice

| Break the Ice Britney Spears |
| --- | --- | --- |

Singlen tiedot
 Äänitetty : 2007
 Julkaistu: 28. maaliskuuta 2008
 Tuottaja(t): Danja
 Tyylilaji: Dance
 Kesto: 03.16
 Levy-yhtiö: Jive Records
Britney Spearsin muut singlet
| Piece of Me 2008 | Break the Ice 2008 | Womanizer 2008 |
"Break the Ice" on yhdysvaltalaisen poplaulaja Britney Spearsin kolmas single hänen albumiltaan Blackout. Single julkaistiin maaliskuussa 2008.
Musiikkivideo

Singlen musiikkivideo on animoitu, ja sen ohjasi Robert Hales. Videossa esiintyy supersankari, joka taistelee vihollisia vastaan. Video julkaistiin 13. maaliskuuta 2008 BlackoutBall.com-sivustolla.
Listasijoitukset

| Lista (2008) | Listasijoitus |
| --- | --- |
Australian latauslista: 31
Bulgaria TOP-40: 9
Kanada TOP-100: 9
Kroatian radioiden soitetuimmat : 20
Euro 200: 55
Eurochart Hot 100 : 59
Suomen latauslista: 8
Irlannin singlelista: 7
Israelin singlelista : 10
Maltan singlelista : 5
Uuden-Seelannin singlelista: 37
Filippiinit TOP-100 : 44
Puola TOP-50 : 30
Romania TOP-100 : 74
Ruotsin singlelista: 11
Turkin TOP-20 : 11
Ison-Britannian singlelista: 23
Billboard - TOP-100: 46
Billboard - latauslista: 35
Billboard - Pop TOP-100: 24
Yhdysvallat - Dance-lista: 50
Maailmanlaajuinen: 29
Haarapalpakko

| Haarapalpakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Osmankäämikasvit Typhaceae
Suku::  Palpakot Sparganium
Laji::  erectum
Kaksiosainen nimi
 Sparganium erectum  L. 
Katso myös
   Haarapalpakko Wikispeciesissä   Haarapalpakko Commonsissa 
Infobox OKNimi-testi OKIUCN-testi OK: 
Haarapalpakko (Sparganium erectum) on vedessä ja rannalla elävä osmankäämikasveihin kuuluva kasvi.
Haarapalpakon lehdet ovat kapeat ja pystyt, ja voivat kasvaa 1,5 metriä korkeiksi. Kukat ovat vihertävät, kukkavana haarautuu: Hede- ja emikukat kasvavat omina ryppäinään, emikukasta kehittyy halkaisijaltaan noin 1 cm kokoinen piikkinen hedelmä.
Haarapalpakko on levinnyt laajalle Euroopassa ja siitä itään Japaniin ja Koreaan asti. Sitä tavataan myös pienellä alueella Pohjois-Amerikan länsiosassa.
Aiheesta muualla

Puutarha.net: Haarapalpakko (Sparganium erectum)
Integrated Taxonomic Information System (ITIS): Sparganium erectum (englanniksi)
United States Department of Agriculture (USDA): Sparganium erectum (englanniksi)
Bundesverwaltungsgericht (Saksa)

Bundesverwaltungsgerichtin rakennus Leipzigissa
Bundesverwaltungsgericht (BVerwG) on Saksan liittovaltion ylin tuomioistuin julkisoikeudellisissa, ei-valtiosääntöoikeudellisissa riita-asioissa. Se on Bundesarbeitsgerichtin, Bundesgerichtshofin, Bundesfinanzhofin ja Bundessozialgerichtin ohella yksi liittovaltion viidestä korkeimmasta tuomistuimesta. Se sijaitsee Leipzigissa entisen valtakunnanoikeuden (saks. Reichsgericht) rakennuksessa.
Bundesverwaltungsgericht perustettiin vuonna 1952. Se sijaitsi alun perin Berliinissä ja toimi Preussin Oberverwaltungsgerichtin entisissä tiloissa. Sijainti Berliinissä aiheutti eripuraa Saksan miehittäjävaltojen välillä. Saksan saatua jälleen asevoimat tuomioistuimen asepalvelussenaatti jouduttiin siirtämään Berliinistä Müncheniin. 21. marraskuuta 1997 tuomioistuimen uudeksi sijaintipaikaksi vahvistettiin lailla Leipzig. Vuonna 2002 koko Bundesverwaltungsgericht siirtyi Leipzigiin nykyisiin tiloihinsa.
Bundesverwaltungsgerich toimii pääasiassa muutoksenhakuasteena hallinto-oikeudellisissa asioissa. Muutoksenhaku alemman oikeusasteen Oberverwaltungsgerichtin tai Verwaltungsgerichtin päätöksiin rajoittuu pääasiassa vain oikeuskysymyksiin.
Aiheesta muualla

Bundesverwaltungsgerichtin Internet-sivusto
Hans Ystgaard

| Hans Ystgaard> Norjan maatalousministeri |
| --- | --- |
 Nygaardsvoldin hallitus 20. maaliskuuta 1935 – 25. kesäkuuta 1945  
Edeltäjä:  Haakon Martin Five
Seuraaja:  Einar Frogner
Sparbun pormestari
 1946–1947 1934–1935  
Henkilötiedot
Syntynyt: 19. helmikuuta 1882 Sparbu, Norja
Kuollut: 25. marraskuuta 1953 (71 vuotta)
Ammatti:  maanviljelijä, poliitikko
Tiedot
Puolue:  työväenpuolue
Hans Ystgaard (19. helmikuuta 1882 Sparbu – 25. marraskuuta 1953) oli norjalainen maanviljelijä ja työväenpuolueen poliitikko. Hän toimi Norjan maatalousministerinä 1935–1945. Vuosina 1934–1935 ja 1946–1947 hän oli Sparbun pormestari.
Carl August Gabriel von Haartman

Carl August Gabriel von Haartman (29. elokuuta 1844 Helsinki – 13. tammikuuta 1927 Lemu) oli suomalainen vapaaherra, tilanomistaja ja valtiopäivämies.
Von Haartmanin vanhemmat olivat Lars Gabriel von Haartman ja tämän toinen puoliso Eva Vilhelmina Charlotta Mannerheim (1808–1851), jonka vanhemmat olivat kreivi Carl Erik Mannerheim ja Vendla Sofia von Willebrand. Hänen vanhempi sisarensa oli Alexandrina Sofie Lovisa von Haartman (1840–1863), joka avioitui Frans Egenolf Eugen von Knorringin kanssa.
Hänen puolisonsa oli Lovisa Elisabeth Hedenberg. Von Haartman oli tilanomistaja ja maanviljelijä Lempisaaressa.
Von Haartman oli aatelissäädyssä edustaja valtiopäivillä 1872, 1891, 1899, 1904–1905 ja 1905–1906.
Hans Henrik Boije

Hans Henrik Boije (1716–1781) oli suomalainen valtiopäivämies. Hän osallistui hattujen sotaan 1741–1742, oli vuodesta 1761 Uudenmaan läänin maaherra ja vuodesta 1772 valtiokonttorin presidentti. Häntä pidetään vapauden ajan puoluevehkeilyn esimerkkihenkilönä. Valtiopäivillä hän oli alkuun hattujen kannattaja, mutta siirtyi sittemmin myssyjen puolelle. Hän osti Suomesta useita tiloja, muun muassa Hatanpään, johon hän perusti Otavalan kehruukoulun. Hän vaikutti Tampereen perustamiseen. Hän myi vuodesta 1775 Venäjän lähettiläälle valtiosalaisuuksia.
Bunesfjorden

| Bunesfjorden |
| --- | --- |
 Bunesfjorden
Sijainti:  Nordlandin lääni, Norja
Päävuono:  Kjerkfjorden
Merialue:  Norjanmeri, Atlantin valtameri
Bunesfjorden on Kjerkfjordeniin kuuluva sivuvuono Moskenesøyan saarella Norjan Lofooteilla. Vuono sijoittuu kokonaan Moskenesin kunnan alueelle.
Aiheesta muualla

Kuvia tai muita tiedostoja aiheesta Bunesfjorden Wikimedia Commonsissa
Carl August Borgström

Carl August Borgström (11. syyskuuta 1909 Helsinki – 4. heinäkuuta 1988) oli suomalainen lääkäri ja metsästyskulttuurin vaalija.
Borgströmin  vanhemmat olivat Nils Borgström ja Ruth Aschan ja puoliso vuodesta 1935 Clara Doris Tallberg. Borgström tuli ylioppilaaksi 1927 ja valmistui filosofian maisteriksi 1932 ja lääketieteen lisensiaatiksi 1939. Lääketieteen ja kirurgian tohtoriksi hän väitteli 1959 ja sai hermo- ja mielitautien erikoislääkärin pätevyyden 1945. Borgström työskenteli valmistuttuaan useissa eri sairaaloissa. Hän oli helsinkiläisen Kammion sairaalan sekä samanaikaisesti Vernan sairaalan ylilääkärinä vuosina 1945–1952 ja Hesperian sairaalan apulaisylilääkärinä 1952–1961 ja ylilääkärinä 1961–1975. Sotilasarvoltaan Borgström oli lääkintäkapteeni (1940). Borgström oli aktiivinen metsästyksen ja metsästyskulttuurin harrastaja. Hän keräsi yli 10 000 teosta käsittäneen kokoelman metsästysaiheisia kirjoja, jonka lahjoitti Suomen metsästysmuseolle. Borgström sai professorin arvonimen vuonna 1976.
Maanviljelysneuvos Nils Gustaf Borgström oli Carl August Borgströmin veli.
Hans Henrik Estlander

Hans Henrik Estlander (17. maaliskuuta 1869 Helsinki – 7. maaliskuuta 1921 Vaasa) oli suomalainen juristi, pankinjohtaja ja valtiopäivämies.
Estlanderin  vanhemmat olivat professori Carl Gustaf Estlander ja Helena Aurora Federley ja puoliso vuodesta 1894 Emma Sofia Hildegard Blomberg. Estlander tuli ylioppilaaksi 1887 ja suoritti oikeustutkinnon 1892, minkä jälkeen hän vielä opiskeli Lontoossa ja Wienissä. Estlander toimi Pohjoismaiden Osakepankin Kristiinankaupungin konttorin johtajana 1896–1905, Suomen Luotonantajayhdistyksen johtajana Helsingissä 1906–1916 ja Helsingin Osakepankin pääjohtajana vuodesta 1916. Asianajajana Kristiinankaupungissa hän työskenteli 1897–1905 ja oli Kristiinankaupungin valtuuston jäsen 1898–1905. Estlander oli aateliston edustaja valtiopäivillä 1904–1905 ja 1905–1906. Hän kuoli virkamatkalla Vaasassa.
Castellón-Costa Azaharin lentoasema

Castellón-Costa Azaharin lentoasema (IATA: CDT, ICAO: LECH) on espanjalainen lentoasema, joka sijaitsee Vilanova d’Alcolean ja Benllochin kuntien alueella, 35 kilometrin päässä Castellón de la Planan kaupungista koilliseen. Sitä käytti noin 144 000 matkustajaa vuonna 2017.
Historia

Lentoaseman rakentaminen maksoi 150 miljoonaa euroa. Lentoasema avattiin maaliskuussa 2011, mutta vielä puoli vuotta myöhemminkään kentälle ei ollut laskeutunut yhtään lentoa eikä sillä ollut edes viranomaishyväksyntää. Helmikuussa 2012 kerrottiin, että kentän kiitotietä täytyi leventää, jotta lentokoneet mahtuisivat kääntymään. Kiitotie jouduttiin lopulta rakentamaan kokonaan uudelleen.
Costa Azaharin lentoasemasta on tullut Espanjan talouskriisiin osaltaan johtaneen tuhlaamisen symboli. Lentoaseman rakennuttamisesta vastannut yhtiö Aerocas käytti yli 26 miljoonaa euroa, kuudesosan lentoaseman kokonaiskustannuksista, alueen urheilujoukkueiden sponsoroimiseen. Lisäksi lentokentän sisääntulotien varrelle pystytettiin 24-metrinen patsas, joka maksoi 375 000 dollaria. Sen on usein tulkittu esittävän paikallispoliitikko Carlos Fabraa, joka oli ajamassa lentoaseman rakennushanketta. Fabraa alettiin tutkia vuonna 2012 epäiltynä korruptiosta ja veronkierrosta, ja hän sai veronkierrosta vuonna 2014 neljän vuoden vankeustuomion.
Lentoasemaa käytettiin viimein ensimmäistä kertaa, kun Air Nostrumin tilauslento vei lentoaseman sponsoroiman Villarreal CF -jalkapallojoukkueen San Sebastiániin 14. tammikuuta 2015. Säännöllinen reittiliikenne alkoi vasta 15. syyskuuta 2015, kun Ryanair aloitti kausittaiset lennot Lontooseen ja Bristoliin.
Lentoyhtiöt ja kohteet

| Lentoyhtiö | Kohteet |
| --- | --- |
Blue Air: Bukarest
Ryanair: Lontoo-Stansted Kausittainen: Bristol, Poznań, Sofia
Lähde: Edeis
Aiheesta muualla

Kuvia tai muita tiedostoja aiheesta Castellón-Costa Azaharin lentoasema Wikimedia Commonsissa
Lentoaseman kotisivut (englanniksi, espanjaksi, ranskaksi)
Espanjan lentoasemat
A Coruña
Albacete
Alicante
Almería
Asturia
Badajoz
Barcelona
Bilbao
Burgos
Castellón
Castellón-Costa Azahar
Ciudad Real
Córdoba
El Hierro
Fuerteventura
Girona
Granada
Huesca
Ibiza
Jerez
La Gomera
La Palma
La Seu d'Urgell
Lanzarote
Gran Canaria
León
Lleida
Logroño
Madrid-Barajas
Madrid-Cuatro Vientos
Madrid-Torrejón
Málaga
Melilla
Menorca
Murcia
Palma de Mallorca
Son Bonet
Pamplona
Reus
Sabadell
Salamanca
San Sebastián
Santander
Santiago de Compostela
Sevilla
Teneriffa pohjoinen
Teneriffa etelä
Valencia
Valladolid
Vigo
Vitoria
Zaragoza
Lentokentän sisääntulotien varrella oleva patsas El hombre avión (”Lentokonemies”).
Chicagon pörssi

Chicagon pörssi.
Chicagon pörssi (The Chicago Stock Exchange, CHX) on Yhdysvalloissa Chicagossa, Illinoisin osavaltiossa sijaitseva arvopaperipörssi. Pörssi on kansallinen arvopaperipörssi ja itsesäätelevä organisaatio, joka toimii United States Securities and Exchange Commissionin (SEC) alaisuudessa. Se on kaupankäyntivolyymilla kolmanneksi aktiivisin Yhdysvalloissa ja suurin New Yorkin pörssin jälkeen. Se perustettiin vuonna 1882.
Aiheesta muualla

Chicagon pörssi (englanniksi)
Haarapyrstöt

| Haarapyrstöt |
| --- | --- |
 Pitsihaarapyrstö (Enicurus maculatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Haarapyrstöt Enicurus  Temminck, 1822
Katso myös
   Haarapyrstöt Wikispeciesissä   Haarapyrstöt Commonsissa 
Infobox OKNimi-testi OK: 
Haarapyrstöt (Enicurus) on sieppojen heimoon kuuluva lintusuku. Haarapyrstöjen sukuun kuuluu BirdLifen mukaan seitsemän lajia.
Haarapyrstöihin kuuluvia lajeja

Jaavanhaarapyrstö (Enicurus velatus)
Kastanjahaarapyrstö (Enicurus ruficapillus)
Liuskehaarapyrstö (Enicurus schistaceus)
Nokihaarapyrstö (Enicurus immaculatus)
Pikkuhaarapyrstö (Enicurus scouleri)
Pitsihaarapyrstö (Enicurus maculatus)
Sukeltajahaarapyrstö (Enicurus leschenaulti)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Enicurus (englanniksi)
Chazot

| Chazot |
| --- | --- |
 Église de Chazot
 Chazot
 Koordinaatit: 47°19′37″N, 6°32′38″E 
Valtio:  Ranska
Alue:  Bourgogne-Franche-Comté
Departementti:  Doubs
Arrondissementti:  Montbéliard
Pinta-ala:  
 – Kokonaispinta-ala:  5,4 km²
Väkiluku (2016):  118 
 – Väestötiheys:  22 as./km²
Kunnan numero:  25145
Infobox OKVirheellinen NIMI-arvo: 
Chazot on kunta itäisessä Ranskassa Doubsin departementissa Bourgogne-Franche-Comtén alueella. Se sijaitsee noin 38 kilometriä Montbéliardin kaupungista lounaaseen.
Tunnettuja kuntalaisia

Francis Mourey (s. 1980), kilpapyöräilijä
Aiheesta muualla

Kuvia tai muita tiedostoja aiheesta Chazot Wikimedia Commonsissa
He Kexin

| Mitalit | Mitalit | Mitalit |  |
| --- | --- | --- | --- |
|  He Pekingin kesäolympialaisissa 2008. |  He Pekingin kesäolympialaisissa 2008. |  He Pekingin kesäolympialaisissa 2008. |  |
Maa:   Kiina
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | eritasonojapuut |  |
|  Kultaa | Peking 2008 | joukkuekilpailu |  |
|  Hopeaa | Lontoo 2012 | eritasonojapuut |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2009 | eritasonojapuut |  |
|  Pronssia | Rotterdam 2010 | joukkuekilpailu |  |
|  Pronssia | Tokio 2011 | joukkuekilpailu |  |
He Kexin (kiin. 何 可欣, s. 1. tammikuuta 1992 Peking) on kiinalainen telinevoimistelija, olympiavoittaja ja maailmanmestari. Hän on erikoistunut eritasonojapuille.
He voitti olympiakultaa eritasonojapuilta ja joukkuekilpailusta Pekingissä 2008. Nojapuufinaali oli äärimmäisen tasainen. He sai amerikkalaisen Nastia Liukinin kanssa samat pisteet, 16,725, mutta kiinalainen julistettiin voittajaksi parempien avaussuorituksen pisteiden perusteella. Aikaisemmin samana vuonna He oli voittanut nojapuilla kaksi maailmancupin kilpailua. Kiinan mestaruuden hän on voittanut eritasonojapuilla ainakin vuosina 2007 ja 2008. Vuoden 2009 MM-kilpailuissa He voitti kultaa eritasonojapuilla ylivoimaisesti: hopeamitalisti Kōko Tsurumiin kertyi finaalissa eroa 1,125 pistettä. Vuosina 2010 ja 2011 hän saavutti Kiinan joukkueessa joukkuekilpailun MM-pronssia. Lontoon olympialaisissa 2012 hän sai eritasonojapuilla hopeaa.
Hen todellisesta iästä on liikkunut erilaisia huhuja ja epäilyjä, ja asiaa on selvitelty useaan otteeseen. Sääntöjen mukaan voimistelijan täytyy olla tai täyttää kisavuonna 16 vuotta, ja Hen epäiltiin Pekingissä olleen alaikäinen kilpailemaan. Virallisesti Hen on kuitenkin todettu olleen täysi-ikäinen.
Haarapääskyt

| Haarapääskyt |
| --- | --- |
 Haarapääsky (Hirundo rustica)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Pääskyt Hirundinidae
Suku::  Haarapääskyt  Hirundo  Linnaeus, 1758
Katso myös
   Haarapääskyt Wikispeciesissä   Haarapääskyt Commonsissa 
Infobox OKNimi-testi OK: 
Haarapääskyt (Hirundo) ovat pääskyjen heimoon kuuluva varpuslintusuku. Haarapääskyjen sukuun kuuluu BirdLifen mukaan neljätoista lajia. Joissain lähteissä (esimerkiksi ITIS) on mainittu haarapääskylajeja huomattavasti enemmän.
Lajit

Angolanhaarapääsky (Hirundo angolensis)
Australianhaarapääsky (Hirundo neoxena)
Etiopianhaarapääsky (Hirundo aethiopica)
Guineanhaarapääsky (Hirundo lucida)
Haarapääsky (Hirundo rustica)
Ruostepääsky (Hirundo daurica)
Helmipääsky (Hirundo dimidiata)
Jouhipääsky (Hirundo smithii)
Maapääsky (Hirundo nigrorufa)
Pilkkasiipipääsky (Hirundo leucosoma)
Sinihaarapääsky (Hirundo atrocaerulea)
Tyynenmerenpääsky (Hirundo tahitica)
Valkokurkkupääsky (Hirundo albigularis)
Valkopyrstöpääsky (Hirundo megaensis)
Virtapääsky (Hirundo nigrita)
Aiheesta muualla

Laji.fi: Haarapääskyt (Hirundo)
University of Michigan, Animal Diversity Web (ADW): Hirundo, barn swallows (englanniksi)
Global Biodiversity Information Facility (GBIF): Hirundo (englanniksi)
Haavoittumaton

| Haavoittumaton Yölintu |
| --- | --- | --- |

Studioalbumin tiedot
 Äänitetty : 2007
 Julkaistu: 28. maaliskuuta 2007
 Tuottaja(t): Esa Nieminen
 Kesto: 46.12
 Levy-yhtiö: Warner Music Finland
Listasijoitukset
  Suomen virallinen lista: 3.
Yölinnun muut julkaisut
| Tanssin taikaa – 16 hittiä 2006 | Haavoittumaton 2007 | Nyt ja aina 2009 |
Haavoittumaton on Yölinnun vuonna 2007 julkaistu yhdeksäs studioalbumi. Sen on tuottanut Esa Nieminen. Levyn tunnetuimmat kappaleet ovat nimikkokappaleen ”Haavoittumaton” lisäksi ”Preussinpunaista” ja Roy Orbison -lainakappale ”Kaunis nainen”. Levy nousi Suomen virallisen listan kolmannelle sijalle ja myi kultaa. Haavoittumaton on yksi yhtyeen myydyimpiä albumeita.
Levyn kannen kuvan on ottanut Hannu Siitonen Parikkalasta.
Kappaleet

Haavoittumaton – 3.31
Päätalo ja Huovinen – 3.05
Sametin pintaa – 4.04
Milloin milloin – 3.43
Kaukainen tähti – 3.39
Tein susta laulun – 3.29
Anna mennä vaan – 3.14
Preussinpunaista – 3.47
Jos sinut saan – 3.13
Kaunis nainen (Oh Pretty Woman) – 3.07
Kaupungin äänet – 3.59
Täysikasvuinen mies – 3.40
Outoa voimaa – 3.36
Kokoonpano

Simo Silmu – laulu, haitari, taustalaulu
Matti Silmu – kitara
Markus Kuusijoensuu – sähkökitara
Kari Heiskari – bassokitara
Mikko Taipale – rummut
Saku Mansikkamäki – rummut kappaleet ”Jos sinut saan” ja ”Kaunis nainen”
HMS Bullfinch

HMS Bullfinch on ollut neljän Britannian Kuninkaallisen laivaston aluksen nimenä.
HMS Bullfinch (1856), Albacore-luokan tykkivene
HMS Bullfinch (1868), tykkivene
HMS Bullfinch (1898), Bullfinch-luokan torpedovenehävittäjä
HMS Bullfinch (1940), kaapelilaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Bullfinch”, voi hakea sivunnimihaulla, laajalla sivunnimihaulla tai tekstihaulla.
Hans Westerhof

Hans Westerhof
Hans Westerhof (s. 24. marraskuuta 1948 Terborg) on alankomaalainen jalkapallovalmentaja ja entinen pelaaja.
Peliurallaan Westerhof pelasi BV Veendamissa ja BVO Cambuurissa. Hän siirtyi valmentajaksi vuonna 1986. Urallaan Westerhof on valmentanut Alankomaissa, Meksikossa ja Yhdysvalloissa. Vuonna 2005 Westerhof sai potkut MLS-seura Club Deportivo Chivas USA:n päävalmentajan tehtävistä. Valmentajauransa lisäksi Westerhof on toiminut opettajana Heerenveenin urheiluakatemiassa. Vuonna 2007 hän toimi meksikolaisen Club Necaxan päävalmentajana.
Kesäkuussa 2008 Westerhof palasi valmennustehtäviin, kun Eredivisie-seura SBV Vitesse palkkasi hänet uudeksi päävalmentajaksi. Pesti jäi kuitenkin lyhyeksi, sillä Westerhofin alaisuudessa Vitesse pelasi kehnosti syyskaudella 2008/09 ja joulukuun lopulla 2008 hän sai potkut tehtävistään. Vitesse majaili ennen vuodenvaihdetta liigan häntäpäässä, vain neljä pistettä sarjajumbo FC Volendamin edellä.
Seurat valmentajana

1988–1992 FC Groningen
1992–1993 PSV Eindhoven
1994–1996 FC Groningen
1996–1997 Alankomaiden alle 21-vuotiaiden maajoukkue
2000 Ajax Amsterdam
2000–2003 Willem II Tilburg
2003–2004 Chivas de Guadalajara
2005 Club Deportivo Chivas USA
2007 Club Necaxa
2008 SBV Vitesse
Chomskyn hierarkia

Chomskyn hierarkia on tunnetuin järjestelmä formaaleja kieliä tuottavien formaalien kielioppien luokittelemiseen. Kieliopit muodostavat järjestelmässä hierarkian, jossa yksinkertaisempi kielioppi on myös yleisemmän luokan mukainen kielioppi.
Hierarkian portaat ovat:
Säännölliset kielet (Regular languages), jotka voidaan tunnistaa äärellisillä automaateilla. Yksinkertaisin luokka.
Yhteydettömät kielet (yhteysriippumattomat tai kontekstittomat kielet, Context-free languages), tunnistamiseen riittää pinoautomaatti.
Yhteysherkät kielet (kontekstiherkät kielet, Context-sensitive languages), voidaan tunnistaa lineaarisesti rajoitetulla automaatilla.
Rekursiivisesti numeroituvat kielet (rekursiivisesti lueteltavat kielet tai yleiset kielet, Recursively enumerable languages), voidaan tunnistaa Turingin koneella. Yleisin luokka.
Suomennokset ovat vakiintumattomia.
Chomskyn hierarkia on nimetty sen kehittäjän, amerikkalaisen kielitieteilijän professori Noam Chomskyn mukaan.
Gyeolhon gyeyak

| Gyeolhon gyeyak> 결혼계약 |
| --- | --- |
Tyyli:  draama
Kestoaika:  65 min
Pääosissa:   Lee Seo-jin  Uee 
Alkuperämaa:   Korean tasavalta
Alkuperäiskieli:  korea
Verkko:   MBC
Esitetty:  5. maaliskuuta 2016 – 24. huhtikuuta 2016
Jaksoja:  16
Tuotanto
Tuotantoyhtiö(t):  Pan Entertainment
Aiheesta muualla
IMDb
Gyeolhon gyeyak (kor. 결혼계약, engl. Marriage Contract) on televisioyhtiö MBC:n esittämä eteläkorealainen draamasarja. Sen päärooleissa ovat Lee Seo-jin ja Uee.
Aiheesta muualla

Viralliset kotisivut
H-101

| H-101 |
| --- | --- |
 Tupolev Tu-95MSM -pommikone, jonka ripustimissa on H-101-risteilyohjuksia
Tyyppi:  strateginen risteilyohjus
Valmistushistoria
Valmistaja:  MKB Raduga (Taktitšeskoje raketnoje vooruženije -konserni)
Valmistusmaa:  Venäjä
Koekäyttö:  2000-luku
Käyttöönotto:  2012; operatiivinen käyttö Syyriassa 11/2015-
Ohjus
Massa:  2 300 kg–2 400 kg
Räjähdysaineen massa:  450 kg (H-101); 250 kt–450 kt (ydinkärki; H-102)
Huippunopeus:  0,78 Mach (eli noin 828 km/h)
Kantomatka:  2 500 km–2 800 km (jopa 4 500 km
Lakikorkeus:  30-60 m (lentokorkeus alimmillaan), noin 6 000 m (tyypillinen lentokorkeus)
Maalinhaku:  Inertiasuunnistus/Glonass-satelliittinavigointi/elektro-optinen navigointi, terminaalivaiheessa infrapuna tv/videoohjaus; osumatarkkuus (CEP): 6 m (väitetty), 10-20 m (yleisesti arvioitu)
Moottori:  TRDD-50A -ohivirtausmoottori
Mitat
Pituus:  7,45 m
Halkaisija:  0,51 m
Käyttäjämaat:  Venäjä
H-101 (ven. Х-101; Nato-raportointinimi AS-23 Kodiak) on venäläinen subsooninen ilmasta-maahan-risteilyohjus. Se pohjautuu H-55 -risteilyohjukseen. H-101 otettiin käytöön 2012 ja operatiivisesti Syyrian sisällissodassa marraskuussa 2015. Risteilyohjus voidaan varustaa ydinkärjellä, jolloin siitä käytetään nimeä H-102. Aseen suunnittelija ja valmistaja on Taktitšeskoje raketnoje vooruženije -asekonserniin kuuluva MKB Raduga.